Søndagens enlige kamp i ishockeyligaen stod mellem Herlev Eagles og Frederikshavn White Hawks. Frederiskahvnerne kom med en frisk sejr fra fredagens lokalopgør i bagagen, men det lykkedes ikke at gentage bedriften i udekampen i København. White Hawks var ellers både foran 1-0 og 2-1 ved Mikkel Aagaard og Morten Smedegaard, men Herlev fik udlignet to gange, og da overtiden endte uden mål, måtte der straffeslag til. Her var hjemmeholdet skarpest, og Herlev vandt dermed kampen 3-2. På fredag får Aalborg Pirates fornøjelsen af Herlev Eagles, mens Frederikshavn White Hawks tager imod Rødovre.
Freerikshavn fik et enkelt point med hjem fra søndagskampen i Herlev, men tabte 2-3 efter straffeslag.